દિયોદર : બનાસકાંઠા જીલ્લામા છેલ્લા કેટલાક દિવસથી વાતાવરણમાં પલટો આવતા આકાશમાં કાળા ડિબાંગ વાદળો છવાયા હતા પરંતુ કેટલાક દિવસોથી વરસાદ હાથતાળી દેતા લોકોની આશા ઠગારી નીવડી હતી અને ગરમી અને બફારો અતીશય વધવાને પગલે લોકો ત્રાહિમામ પોકારી ઊઠ્યા હતા.ત્યારે શુક્રવારે બપોર પછી દિયોદર તાલુકામાં પણ વરસાદનું આગમન થતા ખેડૂતોમાં આનંદ છવાયો હતો અને શહેરીજનોએ પણ ગરમીથી રાહત અનુભવી હતી.